open-index/open-wikipedia-markdown huggingface dataset:
Ερμούπολη (αποσαφήνιση)

Η **Ερμούπολη** ή **Ερμούπολις**, **Ερμού πόλις**, αρχαία ελληνικά : *Ἑρμοῦ πόλις* είναι γνωστές οι πόλεις και οικισμοί :

* Ερμούπολη, σύγχρονη κωμόπολη της Ελλάδας, ο μεγαλύτερος οικισμός της Σύρου.
* Ερμούπολις Καρμανίας, αρχαία πόλη στο σημερινό Ιράν.
* Ερμούπολις Θράκης, η σημερινή Μπουργκάς της Βουλγαρίας. 
* Ερμούπολις η μεγάλη, αρχαία πόλη της Αιγύπτου.
* Ερμούπολις η μικρά, αρχαία πόλη της Αιγύπτου.
* Περ Θωθ, αρχαία κώμη της Αιγύπτου, γνωστή ως Ερμούπολις στην ελληνιστική περίοδο.
Αεροπορική Βάση Τριπόλεως (Ελλάδα)

Η **Αεροπορική Βάση Τριπόλεως** ή **Αεροδρόμιο Τριπόλεως** (συντομογραφία: ICAO: **LGTP**) είναι περιφερειακό στρατιωτικό αεροδρόμιο που βρίσκεται 2 χιλιόμετρα βορειοανατολικά της Τρίπολης στο Νομό Αρκαδίας που ξεκίνησε την επίσημη λειτουργία του το 1973. Έχει ένα μοναδικό φωτισμένο διάδρομο (02L / 20R). Χρησιμοποιείται από την 124 ΠΒΕ της Ελληνικής Πολεμικής Αεροπορίας. Είναι η βάση της Αερολέσχης Αρκαδίας και επίσης χρησιμεύει ως πίστα για αγώνες *[[dragster]]*.

## Γενικά

### Στρατιωτική χρήση

Η 124 Πτέρυγα Βασικής Εκπαίδευσης έχει τη βάση της στο αεροδρόμιο. Η συγκεκριμένη Πτέρυγα ξεκίνησε τη λειτουργία της το 1973 όταν και εγκαινιάστηκε το αεροδρόμιο.

Από τον Ιούλιο του 2014 έως και σήμερα κατατάσσει και εκπαιδεύει νεοσύλλεκτους οπλίτες του Στρατού Ξηράς και της Πολεμικής Αεροπορίας.

Για την υποστήριξη της εκπαίδευσης η μονάδα διαθέτει πίστες εκπαίδευσης 90.000 τ.μ., αίθουσες διδασκαλίας και αμφιθέατρο 1.000 θέσεων.
## Παραπομπές


## Εξωτερικοί σύνδεσμοι
* Airliners.gr Αεροδρόμιο Τρίπολης
* WorldAero Data

Κατηγορία:Αεροδρόμια στην Ελλάδα
Κατηγορία:Στρατιωτικά αεροδρόμια στην Ελλάδα
Κατηγορία:Τρίπολη Αρκαδίας
Happy People (άλμπουμ των Peace)

Το "**Happy People**" είναι το δεύτερο άλμπουμ των Peace. Κυκλοφόρησε στις 9 Φεβρουαρίου του 2015. Παραγωγός ήταν ο Jim Abbiss σε συνεργασία με τον Duncan Mills. Το άλμπουμ πήρε σχετικά καλές κριτικές, με πολλούς κριτικούς να εντοπίζουν την επιρροή του συγκροτήματος από τους Oasis και τους Blur. Αρχικά είχε σχεδιαστεί να κυκλοφορήσει μέσα στο 2014. Για την προώθηση του άλμπουμ, η μπάντα άρχισε μια περιοδεία στις 15 Ιανουαρίου του 2015. Η περιοδεία θα κρατήσει μέχρι τις 26 Μαρτίου του 2015.

## Κομμάτια

## Συντελεστές
* Harrison Koisser – φωνή, κιθάρα
* Samuel Koisser – μπάσο, φωνητικά
* Douglas Castle – κιθάρα
* Dominic Boyce – ντραμς, φωνητικά

## Παραπομπές


Κατηγορία:Άλμπουμ του 2015
Κατάλογος μοναρχών της Αραγωνίας

Ακολουθεί ο **Κατάλογος μοναρχών της Αραγωνίας**. Το Βασίλειο της Αραγωνίας δημιουργήθηκε την περίοδο 950 - 1035 όταν η Κομητεία της Αραγωνίας που διεκδικήθηκε από το Βασίλειο της Ναβάρρας, αποσπάστηκε από τη Ναβάρρα σύμφωνα με τη διαθήκη του Σάντσο Γκαρθές Γ΄ της Παμπλόνα. Ο γιος του Σάντσο Γ΄, Ραμίρο Α΄ της Αραγωνίας κληρονόμησε την Αραγωνία μετά τον θάνατο του πατέρα του. Τον 12ο αιώνα η πριγκίπισσα Πετρονίλα της Αραγωνίας παντρεύτηκε τον κόμη από τη Βαρκελώνη Ραϋμόνδο Βερεγγάριο Δ΄ και μέσα από τη δυναστική ένωση δημιουργήθηκε το Στέμμα της Αραγωνίας. Το Βασίλειο της Βαλένθια, το Βασίλειο της Μαγιόρκας και το Βασίλειο της Σικελίας προστέθηκαν στο στέμμα τον 13ο αιώνα, τον επόμενο αιώνα προστέθηκε και το Βασίλειο της Σαρδηνίας. Το Στέμμα της Αραγωνίας εξακολουθούσε να υπάρχει με ξεχωριστές διοικητικές μονάδες μέχρι το 1713, στη συνέχεια ξέσπασε ο Πόλεμος της Ισπανικής Διαδοχής όταν και διαλύθηκε το στέμμα εντός της Ισπανικής μοναρχίας. 

## [[Κομητεία της Αραγωνίας|Kόμητες της Αραγωνίας]]

*Αουρέλιο της Αραγωνίας (802 - 809)
*Αθνάρ Α΄ Γκαλίντεθ της Αραγωνίας (809 - 820) 
*Γκαρθία Γκαλίντεθ της Αραγωνίας (820 - 833) (ο Κακός) (σφετεριστής)
*Γκαλίντο Γκαρθές της Αραγωνίας (833 - 844) (σφετεριστής)
*Γκαλίντο Α΄ Αθνάρεθ της Αραγωνίας (844 - 867) 
*Αθνάρ Β΄ Γκαλίντεθ της Αραγωνίας (867 - 893)
*Γκαλίντο Β΄ Αθνάρεθ της Αραγωνίας (893 - 922)
*Ανδρεγότο Γκαλίντεθ (922 - 925)

### [[Δυναστεία των Χιμένεθ|Δυναστεία των Χιμένεθ (ως κόμητες της Αραγωνίας)]]
Οι **Κόμητες της Αραγωνίας** ήταν κληρονομικοί υποτελείς του βασιλείου της Παμπλόνα

*Γκαρθία Σάντσεθ Α΄ της Παμπλόνα (925 - 970) 
*Σάντσο Β΄ της Παμπλόνα (970 - 994)
*Γκαρθία Σάντσεθ Β΄ της Παμπλόνα (ο Τρομερός) (994 - 1004)
*Σάντσο Γκαρθές Γ΄ της Παμπλόνα (ο Μέγας) (1004 - 1035)

## [[Δυναστεία των Χιμένεθ|Δυναστεία των Χιμένεθ (ως βασιλείς της Αραγωνίας)]]

Μετά τον θάνατο του Σάντσο Γκαρθές Γ΄ η κομητεία της Αραγωνίας αποσπάστηκε από το Βασίλειο της Παμπλόνα, ο γιος του Ραμίρο Α΄ ήταν το πρώτο μέλος της Οικογένειας που πήρε του τίτλου του Βασιλιά της Αραγωνίας.

## [[Οίκος της Βαρκελώνης]]

Η δυναστεία αναφέρεται πολλές φορές στα κείμενα σαν Αραγωνέζικη αλλά στην πραγματικότητα δεν έχει καμιά σχέση με την προηγούμενη δυναστεία, ο Οίκος της Τραστάμαρα κυβερνούσε το Βασίλειο της Καστίλης.

## [[Οίκος της Τραστάμαρα]]

Από εδώ και κάτω η αρίθμηση αναφέρεται στους μονάρχες, ως ηγεμόνες της Ισπανίας.

### [[Οίκος των Αψβούργων]]

## [[Οίκος των Βουρβόνων]]

## [[Οίκος των Αψβούργων]]

## Παραπομπές


## Πηγές
*"Alfonso II el Casto, hijo de Petronila y Ramon Berenguer IV, nacio en Huesca en 1157;". Cfr. Josefina Mateu Ibars, Maria Dolores Mateu Ibars, Colectanea paleografica de la Corona de Aragon: Siglo IX-XVIII
*Antonio Ubieto Arteta, Creacion y desarrollo de la Corona de Aragon, Zaragoza, Anubar (Historia de Aragon), 1987

## Δείτε επίσης
*Κατάλογος βασιλέων της Μαγιόρκας
*Κατάλογος μοναρχών της Καστίλης
*Κατάλογος μοναρχών της Ισπανίας

Κατηγορία:Ιστορία της Ισπανίας

Κατηγορία:Κατάλογοι
Αραγωνιας
Μπάρμπαρα Γκέμπελ

Η **Μπάρμπαρα Γκέμπελ** (*Barbara Göbel*, γενν. 8 Απριλίου 1943) ήταν Γερμανίδα κολυμβήτρια, που κέρδισε χάλκινο μετάλλιο στα 200 μ. πρόσθιο στους Ολυμπιακούς Αγώνες του 1960.

Την 1η Ιουλίου 1961 κατέρριψε στο Ρόστοκ το παγκόσμιο ρεκόρ στα 100 μ. πρόσθιο, με επίδοση 1'18"2.

## Παραπομπές


Κατηγορία:Γερμανοί αθλητές
Κατηγορία:Ανατολικογερμανοί Ολυμπιονίκες
Επιτροπή Επαγγελματικού Αθλητισμού

Η **Επιτροπή Επαγγελματικού Αθλητισμού** (**Ε.Ε.Α.**) αποτελεί ανεξάρτητη αρχή και ελεγκτικό όργανο. Την επιτροπή εποπτεύει ο εκάστοτε Αναπληρωτής Υπουργός Αθλητισμού. Πραγματοποιεί οικονομικούς και διαχειριστικούς ελέγχους σε Αθλητικές Ανώνυμες Εταιρίες (Α.Α.Ε.) και Τμήματα Αμειβομένων Αθλητών (Τ.Α.Α.). Είναι, επίσης, επιφορτισμένη με τη χορήγηση πιστοποιητικών για τη συμμετοχή αθλητικών ομάδων σε επαγγελματικά πρωταθλήματα.

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στην Ελλάδα
Ντόνα ντε Βαρόνα

Η **Ντόνα ντε Βαρόνα** (*Donna Elizabeth de Varona*, 26 Απριλίου 1947 - ...) ήταν Αμερικανίδα κολυμβήτρια, χρυσή ολυμπιονίκης, πρώην κάτοχος παγκοσμίων ρεκόρ και τηλεοπτικός σχολιαστής.

Στις 11 Αυγούστου του 1961 κατέρριψε στη Φιλαδέλφεια (Πενσυλβάνια) το παγκόσμιο ρεκόρ στα 400 μ. μικτής, με επίδοση 5'34"5. Στις 30 Αυγούστου του 1964 κατέρριψε στη Νέα Υόρκη εκ νέου το παγκόσμιο ρεκόρ, με επίδοση 5.14.9.

## Παραπομπές


Κατηγορία:Αμερικανοί κολυμβητές
Κατηγορία:Αμερικανοί Ολυμπιονίκες
Ελεγκτικό Συμβούλιο

Το **Ελεγκτικό Συμβούλιο** υπάγεται στη Γενική Γραμματεία Αθλητισμού (Γ.Γ.Α.). Αποτελεί ελεγκτικό όργανο. Πραγματοποιεί οικονομικούς και διαχειριστικούς ελέγχους σε αθλητικούς φορείς, ομοσπονδίες, ενώσεις και σωματεία, λαμβάνοντας επίσης αποφάσεις σχετικά με τις επιχορηγήσεις τους.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Αθλητισμός στην Ελλάδα
Καρλ Ρόμπι

Ο **Καρλ Ρόμπι** (*Carl Joseph Robie, III*, 12 Μαΐου 1945 - 30 Νοεμβρίου 2011) ήταν Αμερικανός κολυμβητής, ολυμπιονίκης και πρώην κάτοχος παγκοσμίων ρεκόρ.

Στις 19 Αυγούστου του 1961 κατέρριψε στο Λος Άντζελες το παγκόσμιο ρεκόρ στα 200 μ. πεταλούδας, με επίδοση 2'12"6. Στις 18 Μαρτίου του 1963 κατέρριψε στο Τόκιο για τελευταία φορά το παγκόσμιο ρεκόρ, με επίδοση 2'08"2. 

## Παραπομπές


Κατηγορία:Αμερικανοί κολυμβητές
American Beauty/American Psycho

To "**American Beauty/American Psycho**"  είναι το έκτο άλμπουμ των Fall Out Boy. Κυκλοφόρησε στις 16 Ιανουαρίου του 2015 από την Island Records. Τα τραγούδια γράφτηκαν κατά τη διάρκεια της κοινής περιοδείας της μπάντας με τους Paramore, "Monumentour".

Το πρώτο single που κυκλοφόρησε από το άλμπουμ είναι το πλατινένιο "Centuries". Κυκλοφόρησε στις 9 Σεπτεμβρίου του 2014, ενώ το άλμπουμ δεν είχε ακόμα ολοκληρωθεί. Άλλα 2 τραγούδια κυκλοφόρησαν ως singles: το ομώνυμο "American Beauty/American Psycho" και το "Uma Thurman". To άλμπουμ έφτασε στο #1 του Billboard 200, πουλώντας 218.000 αντίτυπα την πρώτη εβδομάδα κυκλοφορίας. Είναι το τρίτο #1 άλμπουμ του συγκροτήματος.

Για την προώθηση του άλμπουμ, οι Fall Out Boy θα παίξουν στο Soundwave της Αυστραλίας και θα κάνουν μια κοινή περιοδεία με τον Wiz Khalifa, ονόματι "The Boys of Zummer".

## Κομμάτια
Όλοι οι στίχοι γράφτηκαν από τον Pete Wentz, όλη η μουσική συντέθηκε από τους Fall Out Boy εκτός από τα σημειωμένα

## Συντελεστές
* Andy Hurley – ντραμς, κρουστά
* Pete Wentz – μπάσο
* Joe Trohman – κιθάρα, προγραμματισμός, πλήκτρα, lap steel
* Patrick Stump – φωνή, κιθάρα, πλήκτρα, προγραμματισμός, κρουστά
* Lolo – φωνητικά
* Jake Sinclair – κρουστά, προγραμματισμός, φωνητικά, πλήκτρα
* Michael Bolger – κόρνο
* Son Lux - δείγμα από το τραγούδι του, "Lost It to Trying", χρησιμοποιείται στο "Fourth of July"
* Jack Marshall, Bob Mosher - δείγμα από το τραγούδι τους, "Theme from the Munsters" χρησιμοποιείται στο "Uma Thurman"
* Suzanne Vega - δείγμα από το τραγούδι της, "Tom's Diner" χρησιμοποιείται στο "Centuries"
* Jake Sinclair, Fall Out Boy, Butch Walker, J.R. Rotem, Omega, SebastiAn, Young Wolf Hatchlings - παραγωγή

## Θέσεις στα τσαρτς

## Παραπομπές


Κατηγορία:Άλμπουμ του 2015
Ερμούπολις η μεγάλη

μικρογραφία|Η Ερμούπολις
Η **Ερμούπολις η μεγάλη** ή απλώς  **Ερμούπολις**(*[[αρχαία ελληνικά ]]:  Ἑρμοῦ πόλις ἡ Μεγάλη*) η αρχαία αιγυπτιακή **Κμούν**, ήταν αρχαία πόλη της Αιγύπτου, και βρίσκεται κοντά στη σύγχρονη αιγυπτιακή πόλη του Ελ Ασμουνάιν στο Κυβερνείο Μίνια.

Το αρχαίο αιγυπτιακό όνομα της πόλης ήταν Κμούν (*Ḫmnw*) σημαίνει "όγδοη πόλη" και σχετίζεται με την Ογδοάδα, μια ομάδα, που λατρεύονταν στη πόλη, από οκτώ θεότητες που αντιπροσώπευαν τον κόσμο πριν από την δημιουργία. Το όνομα επέζησε στη κοπτική γλώσσα ως *Σμουνάιν*, από τα οποίο προέρχεται το σύγχρονο όνομα Ελ Ασμουνάιν. Στα ελληνικά η πόλη ονομαζόταν Ερμούπολις, από τον Ερμή, τον οποίο οι Έλληνες ταύτισαν με τον Θωθ, επειδή η πόλη ήταν το κύριο κέντρο λατρείας του Θωθ, θεού της μαγείας, της θεραπείας, της σοφίας και προστάτη των γραφέων.

## Ιστορία
Η πόλη ήταν η πρωτεύουσα της 15ης νομής ή νομή της Λαγός ή Ερμουπολίτικης νομής στην Επτανομή στην Άνω Αίγυπτο. Η Ερμούπολη βρισκόταν στα σύνορα της Άνω και Κάτω Αιγύπτου και στη δυτική όχθη του Νείλου. Λίγο νότια της πόλης βρισκόταν το κάστρο της Ερμούπολης, σημείο στο οποίο τα σκάφη του ποταμού πλήρωναν διόδια για τη διέλευση τους, Ἑρμοπολιτάνη φυλακή κατά τον Στράβωνα. Τα σπήλαια του Μπένι Χασάν κοντά στην Αντινοόπολη από την απέναντι όχθη του Νείλου ήταν το κοινό νεκροταφείο των Ερμοπουλιτών, αν και ο ποταμός χώριζε την πόλη από τη νεκρόπολη της, όμως η μεγάλη καμπύλη του ποταμού σε αυτό το σημείο καθιστούσε πιο εύκολη για ένα πλοίο με νεκρούς τη διέλευση από το νερό παρά από τους λόφους. Οι κύριες θεότητες που λατρεύονταν στην Ερμούπολη ήταν ο Ερμής και ο Θωθ. Ο Τυφώνας είχε τη μορφή ιπποπόταμου στο οποίο καθόταν ένα γεράκι που αγωνίζεται με ένα φίδι. Και ο Θωθ τον οποίο οι αρχαίοι Έλληνες ταύτισαν με τον Ερμή.

Παρόλο που γλίτωσε τις καταστροφές κατά τη διάρκεια των πολέμων της Φαραωνικής και Ρωμαϊκής εποχής, η Ερμούπολη υπέστη σοβαρές αλλαγές από τους μουσουλμάνους κυβερνώντες, οι οποίοι χρησιμοποίησαν αρχιτεκτονικά μέλη για ασβέστη ή για δομικά υλικά. Ένας πάπυρος του 3ου αιώνα μ.Χ. δείχνει ότι η αρχαία πόλη είχε πολυώροφα κτίρια με επτά ορόφους.

Η πόλη εξακολουθεί να είναι τιμητική επισκοπή της Ρωμαιοκαθολικής Εκκλησίας και της Κοπτικής Ορθόδοξης Εκκλησίας.

## Παραπομπές



Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Ατάκα

**Ατάκα** είναι η φράση που μοιάζει με σλόγκαν και συνήθως εκφέρεται για να εντυπωσιάσει (*catchphrase*). Συνώνυμες λέξεις είναι το απόφθεγμα, το γνωμικό, το ρητό. Μια ατάκα μπορεί με την πάροδο του χρόνου να αποκτήσει το νόημα μιας από αυτές τις συνώνυμες λέξεις.

## Παραδείγματα
* Στο κείμενο «Με τη λογική ενός Ταμείου», ο Αριστος Μιχαηλίδης διαβεβαιώνει ότι κάποιος πολιτικός "ξέρει τι λέει και δεν ρίχνει λαϊκές κι εύπεπτες ατάκες".

* Σε «ανεπανάληπτη ατάκα», αναφέρεται ο Γιώργος Καλλινίκου, στο κείμενο του για τις αλλαγές Φεβρουαρίου 2015 στο προεδρικό της Κύπρου.

* «Εμπρός, Αγκελα, Φτιάξε μου την ημέρα», παρουσίαση του εξωφύλλου του The Economist (30.1.2015) με την Αφροδίτη της Μήλου να προτάσσει περίστροφο όπως ο Κάλαχαν, ο γνωστός κινηματογραφικός αστυνόμος, στην σελίδα 11, της εφημερίδας Η Σημερινή (31.1.2015).

* «Ευφυολογήματα» στην ιστοσελίδα Γνωμικολογικόν 

## Παραπομπές

Κατηγορία:Ελληνική αργκό
Ιρίνα Πρες

Η **Ιρίνα Νατάνοβνα Πρες** (ρωσ. *Ирина Натановна Пресс*, 10 Μαρτίου 1939, Χάρκοβο – 22 Φεβρουαρίου 2004, Μόσχα) ήταν Σοβιετική αθλήτρια στίβου.

## Καριέρα
Το 1961 βελτίωσε το παγκόσμιο ρεκόρ του πεντάθλου, πρώτα με 5.020 βαθμούς και έπειτα με 5.137. Ήταν πολυσύνθετη αθλήτρια, με σπουδαίες επιδόσεις στα επιμέρους αγωνίσματα. Μάλιστα κατέρριψε κατ' επανάληψη το ρεκόρ στα 80 μ. εμπόδια. Σ' αυτό το αγώνισμα αναδείχθηκε χρυσή Ολυμπιονίκης το 1960 με επίδοση 10,8 δευτερόλεπτα, ενώ στις 17 Οκτωβρίου του 1964 στο Τόκιο, νίκησε στο πένταθλο με παγκόσμιο ρεκόρ (5.246 β.). Το 1964 σημείωσε παγκόσμιο ρεκόρ και στα 80 μ. με εμπόδια (10,5), ενώ στις 24 Οκτωβρίου 1965, στην Τιφλίδα, κατέρριψε και πάλι το παγκόσμιο ρεκόρ με επίδοση 10,3 δευτερόλεπτα. Εξίσου διάσημη ήταν και η αδελφή της, Ταμάρα Πρες, η οποία κυριάρχησε επί χρόνια στις βαλβίδες της δισκοβολίας και της σφαιροβολία.

Οι Ταμάρα και Ιρίνα Πρες έγιναν οι πρώτες αδελφές που κέρδισαν ολυμπιακό μετάλλιο (Ρώμη, 1960). Η Ταμάρα κέρδισε το χρυσό και το αργυρό σε σφαίρα και δίσκο αντίστοιχα, ενώ η Ιρίνα το χρυσό στα 80μ μετ' εμποδίων.

Η Ταμάρα και η Ιρίνα Πρες κέρδισαν συνολικά πέντε χρυσά ολυμπιακά μετάλλια (1960-64) και κατέρριψαν 26 παγκόσμια ρεκόρ. Και οι δύο αδελφές Πρες αποσύρθηκαν από τον στίβο το 1966, συμπίπτοντας με την εισαγωγή της απαιτούμενης επαλήθευσης φύλου στον στίβο. Αυτό οδήγησε σε ευρέως διαδεδομένες – αλλά ποτέ αποδεδειγμένες – φήμες σχετικά με το φύλο τους.

## Παραπομπές


## Εξωτερικοί σύνδεσμοι
* 

Κατηγορία:Σοβιετικοί αθλητές του στίβου
Κατηγορία:Σοβιετικοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Εμποδιστές
Κωνσταντίνος Ανδραβιδιώτης

Ο **Κωνσταντίνος Ανδραβιδιώτης** ή **Παπαδημητρόπουλος** ή **καπετάν Κωνσταντής** († 1856) ήταν οπλαρχηγός της Ελληνικής Επανάστασης του 1821 από την Ανδραβίδα.

## Βιογραφία

Ο Ανδραβιδιώτης γεννήθηκε στην Ανδραβίδα και αναφέρεται πως είχε δραστηριοποιηθεί κατά των Οθωμανών από την προεπαναστατική περίοδο. Λόγω της δράσης του αναγκάστηκε να καταφύγει στη Ζάκυνθο, όπου υπηρέτησε στον βρετανικό στρατό και συνδέθηκε φιλικά με τον Θεόδωρο Κολοκοτρώνη και τον Χαράλαμπο Βιλαέτη.

Με την κήρυξη της επανάστασης στη Γαστούνη την 29η Μαρτίου του 1821, ο Ανδραβιδιώτης τέθηκε υπό τις διαταγές του Γεωργίου Σισίνη και όντας επικεφαλής Ηλείων ενόπλων ανάγκασε τις τοπικές οθωμανικές δυνάμεις να καταφύγουν στο κάστρο του Χλεμουτσίου. Έπειτα συμμετείχε μαζί με άλλους οπλαρχηγούς και προκρίτους στο επαναστατικό συνέδριο του Πύργου, όπου αποφασίστηκε η δράση εναντίον των Αλβανών ενόπλων του Λάλα. Κατά τη διάρκεια της επανάστασης, έλαβε μέρος σε αρκετές μάχες όπως στη μάχη του Λάλα, στο Πούσι, στην Ανδραβίδα, στη Γαστούνη, στην Πάτρα, στο Σανταμέρι και στη θέση Πόρτες. Το 1825 έλαβε το βαθμό του χιλίαρχου.

Μετά τη δημιουργία του ελληνικού κράτους, ο Ανδραβιδιώτης παρέμεινε στο στράτευμα και χρησιμοποιήθηκε, μεταξύ άλλων, το 1831 μαζί με τους Διάκο και Κουμανιώτη στην καταδίωξη ομάδας ενόπλων που δρούσε στην Ηλεία, ενώ το 1835 ανέλαβε την καταδίωξη των Χονδρογιανναίων. Τον Ιούλιο του 1847 έλαβε το βαθμό του ταγματάρχη στη Βασιλική Φάλαγγα, ενώ η επιτροπή εκδουλεύσεων τον κατέταξε στη Δ' τάξη των ταγματαρχών. Μετά την αποστράτευσή του διετέλεσε δήμαρχος Μυρτουντίων. Απεβίωσε το 1856. Από το γάμο του απέκτησε τέσσερις κόρες και τρεις γιους.

## Παραπομπές

## Βιβλιογραφία
*Δημητρίου Παν. Οικονομόπουλου, *Το χρονικό της Ανδραβίδας*, Ανδραβίδα 1977.

Κατηγορία:Αγωνιστές του 1821
Φορεσιά της Κύπρου

**Η φορεσιά της Κύπρου**, χαρακτηρίζεται από τα ιδιαίτερα μάλλινα και υφαντά υφάσματά  της.
Οι γυναίκες της Κύπρου φορούσαν τη σαγιά, φτιαγμένη από μεταξωτά υφάσματα ως και τα μέσα του 19ου αιώνα όπου επικράτησε η φορεσιά τύπου Αμαλίας. 

Η σαγιά που συναντάμε στα χωριά αποτελείται από τα παρακάτω μέρη:
•	το βρατζ̌ίν
•	το πουκάμισο
•	τη σαγιά
•	το μαντήλιν της κόξας
•	τις ποδίνες ή γόβες. 

Στον κεφαλόδεσμο συναντάμε δύο μαντήλια με διαφορετικά χρώματα, ενώ τα κοσμήματα που ξεχωρίζουν είναι η σπλίγκα του στήθους, ο κερντανές, οι σκαρλέτες, ο σταυρός, οι πούκλες, οι σπλίγκες του μαντηλιού, τα σκουλαρίκια, το μυρμίδι και τα δαχτυλίδια.

## Το βρατζ̌ίν, το πουκάμισο και η σαγιά

Το βρατζ̌ίν (στην Κυπριακή προφέρεται βρατζ̌ίν /vɾatʃín/) ήταν φτιαγμένο από βαμβακερό, μεταξωτό ή λινό ύφασμα με σχέδια και κεντήματα. Το πουκάμισο φοριέται πάνω από το βρατζ̌ίν και το ύφασμά του ήταν χοντρό βαμβακερό συνήθως χωρίς κεντήματα. Η σαγιά είναι το εξωτερικό μακρύ ρούχο, ανοιχτό μπροστά, εφαρμοστό με μακριά, στενά μανίκια. Ήταν από βαμβακερό ύφασμα με κεντήματα.

## Το μαντήλι, οι ποδίνες, οι γόβες και το τουπλέττι

Το μαντήλι της κόξας που έδενε στη μέση πάνω από τη σαγιά ήταν κεντημένο σταυροβελονιά και φτιαγμένο από βαμβακερό ύφασμα. Αργότερα τη θέση τους πήραν τα σταμπωτά μαντήλια. Οι ποδίνες (από την γαλλ. λέξη pottines) είναι ψηλές μπότες έως το γόνατο από δέρμα, με τακούνι, και τις φορούσαν τις καθημερινές,  ενώ οι γόβες ήταν φτιαγμένες από μαύρο δέρμα, με τακούνι  και τις φορούσαν τις γιορτές.  Το τουπλέττι, ένα είδος μπέρτας φοριέται πάνω από τη σαγιά και ήταν από άσπρο βαμβακερό ύφασμα.

## Ο Κεφαλόδεσμος και τα κοσμήματα

Στο κεφάλι φορούσαν δύο μαντήλια, τα τσιμπέρια τα οποία ήταν τυπωμένα από τους μαντηλάρηδες. Τα κοσμήματα ήταν τόσο χρυσά όσο και ασημένια. Οι σπλίγγες του στήθους ήταν καρφίτσες από τις οποίες κρέμονταν αλυσίδες με παραούδκια και πέτρες. Ο κερντανές είναι το γιορντάνι που φοριέται στο λαιμό, όπως και οι σκαρλέτες. Το ζωνίν είναι αποκλειστικά νυφικό κόσμημα με πετράδια που έκλεινε με πούκλες. Το μυρμίδι ήταν κόσμημα που στόλιζε το στήθος, όπως και ο σταυρός με τα ντουντούνια. Τέλος τα σκουλαρίκια και τα βραχιόλια, στολισμένα με πετράδια, ολοκλήρωναν την φορεσιά της Κύπρου.

## Παραπομπές


## Πηγές
**Η Ελληνική Λαϊκή Φορεσιά* (Τόμοι Πρώτος & Δεύτερος) Αγγελική Χατζημιχάλη, Μουσείο Μπενάκη, Εκδόσεις "Μέλισσα"

Κατηγορία:Ελληνικές φορεσιές
Περ Θωθ

Η **Περ Θωθ** ή **Πι Θωθ** (στα αρχαία αιγυπτιακά: *Pr Ḏḥwty* ή *Pi Thoth* ή *Pi Djehuti* / μτφ: «σπίτι του Θωθ» ή «ναός του Θωθ») ήταν αρχαία κώμη, χωριό ή οικισμός, της Αιγύπτου. Βρισκόταν στην περιοχή στην Κάτω Αίγυπτο και στη 12η νομή, της Σεβενίτικης. Κατά την ελληνιστική περίοδο ήταν γνωστή σαν **Ερμούπολις**. Η κώμη είναι γνωστή από πάπυρο που έχει ανευρεθεί. 

## Παραπομπές


Κατηγορία:Πόλεις της Αρχαίας Αιγύπτου
Πολ Μάρι

Ο **Πολ Μάρι** (25 Νοεμβρίου, 1911 - 4 Αυγούστου, 1989) ήταν Αμερικανός σκιτσογράφος και σχεδιαστής κόμικς. Είναι περισσότερο γνωστός από τα κόμικς του στην Disney, τα οποία εμφανίστηκαν στα Dell Comics και Gold Key Comics από το 1946 μέχρι το 1984. 

Όπως πολλοί σχεδιαστές βιβλίων comic της Disney, ο Μάρι ξεκίνησε την καριέρα του δουλεύοντας στα Walt Disney Studios. Κατά την παραμονή του εκεί δούλευε ως βοηθός του θρυλικού σχεδιαστή κινουμένων σχεδίων Fred Moore. Τη δεκαετία του 1940, ο Μάρι δούλευε πάνω σε στήλες εφημερίδων της Disney, περιλαμβανομένων των Κυριακάτικων *Uncle Remus and His Tales of Brer Rabbit* από την πρώτη έκδοση στις 14 Οκτωβρίου, 1945 μέχρι τις 14 Ιουλίου, 1946. Αφού έφυγε από το στούντιο το 1946 ξεκίνησε να εργάζεται για την εταιρεία Western Publishing σχεδιάζοντας ιστορίες που παρουσίαζαν χαρακτήρες της Disney. Το Dell *Four Color* No. 129 (1946) το οποίο παρουσιάζει τρεις ιστορίες του Uncle Remus σχεδιασμένες από τον Μάρι ήταν το πρώτο βιβλίο comic που περιείχε τη δουλειά του.

Είναι περισσότερο γνωστός για τις δημιουργίες του με βάση τον Mickey Mouse και σχετικούς χαρακτήρες. Αυτό περιλαμβάνει ιστορίες στις οποίες πρωταγωνιστούν ο Mickey και ο Goofy όπως *Walt Disney's Comics and Stories* και *Mickey Mouse Magazine*. Πολλές από αυτές τις ιστορίες γράφτηκαν από τον Carl Fallberg. Η πρώτη ιστορία Mickey Mouse του Μάρι που δημοσιεύτηκε ήταν η ιστορία  "Mickey Mouse and the Monster Whale," ," in *Vacation Parade* #1 (July 1950). Ο Μάρι σχεδίασε, επίσης, χαρακτήρες όπως Donald Duck, Uncle Scrooge, Brer Rabbit, The Sleuth, και άλλους. Τα *Phantom Blot* και *Super Goof* comic books περιείχαν πολλές ιστορίες του Μάρι.

Εκτός από την Disney, ο Μάρι σχεδίασε επίσης για τα κόμικς Woody Woodpecker, *Buck O'Rue* (comic strip γραμμένο από τον  Dick Huemer), και gag cartoons.

## Παραπομπές


Κατηγορία:Σχεδιαστές κόμιξ
Κατηγορία:Σχεδιαστές Κινουμένων Σχεδίων
Κατηγορία:Σκιτσογράφοι
Κατηγορία:Δημιουργοί κόμικς Disney
Νγκερενγκέρε (πόλη)

Το **Νγκερενγκέρε** (αγγλικά και Σουαχίλι: ***Ngerengere***) είναι τμήμα της Αγροτικής Περιοχής Μορογκόρο, της Περιφέρειας Μορογκόρο, στην Τανζανία. Βρίσκεται νότια της εθνικής οδού A7 που συνδέει το Νταρ ες Σαλαάμ με το Μορογκόρο. Ονομάστηκε έτσι, λόγω της γειτνίασής του με τον Ποταμό Νγκερενγκέρε *(Ngerengere River)*. Η Πολεμική Αεροπορία των Ενόπλων Δυνάμεων της Τανζανίας διατηρεί αεροπορική βάση πλησίον της περιοχής.

## Μεταφορές
Στο Νγκερενγκέρε υπάρχει σιδηροδρομικός σταθμός ο οποίος συνδέει την πόλη με το Νταρ ες Σαλαάμ και το Μορογκόρο.

## Χαρακτηριστικά περιοχής
Η περιοχή είναι εύφορη αλλά και ολίγον ελώδης. 

## Απαρίθμηση των Ελλήνων στο Νγκερενγκέρε (κατά το 1950)
Κατά το 1950, στο Νγκερενγκέρε κατοικούσαν λιγοστοί Έλληνες, οι παρακάτω:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μορογκόρο

## Παραπομπές


Κατηγορία:Πόλεις της Τανζανίας
VietJet Air

Η **VietJet Air** είναι αεροπορική εταιρεία χαμηλού κόστους του Βιετνάμ. Είναι μία από τις δύο αεροπορικές εταιρείες χαμηλού κόστους στο Βιετνάμ, η άλλη αεροπορική εταιρεία είναι η Pacific Airlines.

Η έδρα της είναι στο Ανόι, το κέντρο λειτουργίας είναι στη Σαϊγκόν. Η εταιρεία ιδρύθηκε το 2007 και η πρώτη πτήση πραγματοποιήθηκε το 2011. Μέχρι το Δεκέμβριο του 2014 η αεροπορική εταιρεία έχει εξυπηρετήσει 10 εκατομμύρια επιβάτες. Έχει πτήσεις προς τα περισσότερα αεροδρόμια σε Βιετνάμ: Ανόι, Σαϊγκόν, Χαϊφόνγκ, Τανχ-Χόα, Βινχ, Ντονγκ Χόι, Χουέ, Ντα Νανγκ, Κουί Νον, Buon Ma Thuot, Ντα Λατ, NhaTrang, Can Tho, Κουόκ. Έχει 5 διεθνείς προορισμούς στην Ασία: Σεούλ, Μπανγκόκ, Ταϊπέι, Σιγκαπούρη, Σιέμ Ριπ.
 
Κατηγορία:Οικονομία του Βιετνάμ
Κατηγορία:Μεταφορές στο Βιετνάμ
Κώστας Μαλέκκος

Ο **Κώστας Μαλέκκος** γεννήθηκε στις 9 Απριλίου του 1971 στη Λευκωσία. Είναι Κύπριος πρώην ποδοσφαιριστής που αγωνίστηκε ως μέσος. Από το 2012 είναι προπονητής της εθνικής παίδων της Κύπρου. Θεωρείται ως ένας από τους καλύτερους Κύπριους ποδοσφαιριστές της δεκαετίας του '90. Πλεον ειναι μανατζερ στο Moon Lounge bar&tapas. Αλο.

## Σταδιοδρομία
Ο Μαλέκκος ξεκίνησε από την Ομόνοια, στην οποία αγωνίστηκε για οκτώ χρόνια. Στη συνέχεια, το 1997 πήγε ως δανεικός στον Παναθηναϊκό, αλλά μετά από ένα χρόνο επέστρεψε πάλι στην Κύπρο και την Ομόνοια.

Κατά τη διάρκεια της ποδοσφαιρικής του καριέρας, αγωνίστηκε και σε άλλους κορυφαίους κυπριακούς συλλόγους όπως την ΑΕΛ Λεμεσού, το ΑΠΟΕΛ, τον Απόλλωνα Λεμεσού, τον Ολυμπιακό Λευκωσίας και τελείωσε την ποδοσφαιρική του καριέρα αγωνιζόμενος με τα χρώματα της ΠΑΕΕΚ Κερύνειας.

### Διεθνής
Ο Μαλέκκος ήταν επίσης σημαντικό μέλος της εθνικής ομάδας ποδοσφαίρου της Κύπρου, έχοντας 44 συμμετοχές και πετυχαίνοντας 4 γκολ.

## Παραπομπές


## Εξωτερικοί σύνδεσμοι
* Ο Κώστας Μαλέκκος στο National-Football-Teams.com

Κατηγορία:Κύπριοι ποδοσφαιριστές
Κατηγορία:Κύπριοι προπονητές ποδοσφαίρου
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές ΠΑΕΕΚ Κερύνειας
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό
Ποδοσφαιρική Ανώνυμη Εταιρεία

Η **Ποδοσφαιρική Ανώνυμη Εταιρεία** (**Π.Α.Ε.**) σύμφωνα με την ελληνική νομοθεσία αποτελεί Αθλητική Ανώνυμη Εταιρεία (Α.Α.Ε.). Η σύστασή της είναι υποχρεωτική, σε περίπτωση κατά την οποία ένα ποδοσφαιρικό σωματείο κερδίσει την άνοδο σε επαγγελματική εθνική κατηγορία. Σε αυτή μετέχει πάντα το ιδρυτικό αθλητικό σωματείο, όταν αυτό διαθέτει ενεργά τμήματα και σε άλλα αθλήματα πέραν του ποδοσφαίρου, κατέχοντας το 10% των μετοχών.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Ελλάδα
Κατηγορία:Εταιρική μορφή (Ελλάδα)
Καρύδα

Η **καρύδα** είναι ο καρπός του φυτού κοκοφοίνικα (*Cocos nucifera*) που είναι μέλος της οικογένειας των Φοινικοειδών. Είναι το μόνο αποδεκτό είδος στο γένος *Cocos*. Ο όρος καρύδα μπορεί να αναφέρεται σε ολόκληρο το φυτό (κοκοφοίνικας), τον σπόρο ή τον καρπό, ο οποίος βοτανολογικά είναι δρύπη και όχι κάρυο. Ο όρος προέρχεται από την πορτογαλική και ισπανική λέξη *coco*, του 16oυ αιώνα, που σημαίνει «κεφάλι» ή «κρανίο» από τις τρεις εγκοπές στο κέλυφος της καρύδας που μοιάζουν με χαρακτηριστικά προσώπου.
## Περιγραφή
Όπως και άλλα φρούτα, αποτελείται από τρία στρώματα: το εξωκάρπιο, το μεσοκάρπιο και το ενδοκάρπιο. Το εξωκάρπιο είναι πράσινο ή ιώδες. Όταν οι καρύδες πωλούνται συνήθως το εξωκάρπιο έχει αφαιρεθεί. Το μεσοκάρπιο είναι ξυλώδες και ινώδες και το ενδοκάρπιο είναι πολύ σκληρό. Το ενδοκάρπιο έχει τρεις θέσεις εκβλαστήσεις (εγκοπές), τα οποία είναι εύκολα ορατά όταν αφαιρεθεί το εξωκάρπιο και το μεσοκάρπιο. Το ενδοκάρπιο είναι σαρκώδες εξωτερικά και υγρό, γλυκό και γαλακτώδες προς το κέντρο, πλούσιο σε πρωτεΐνες και λιπαρές ουσίες. Μια ώριμη καρύδα ζυγίζει περίπου 1,44 κιλά.
## Χρήσεις
Η καρύδα είναι γνωστή για τη εκτεταμένη χρήση που έχουν τα μέρη της και συναντάται στους τροπικούς.  Η καρύδα αποτελεί μέρος της καθημερινής διατροφής πολλών ανθρώπων. Είναι διαφορετική από οποιαδήποτε άλλο φρούτο, επειδή περιέχει μεγάλη ποσότητα από ένα διαυγές υγρό και όταν είναι άγουρη είναι γνωστή ως «tender-nuts» ή «jelly-nuts». Όταν ωριμάσει, εξακολουθεί να περιέχει υγρό και μπορεί να χρησιμοποιηθεί ως σπόρος ή υποβάλλεται σε επεξεργασία για να δώσει έλαιο από τον πυρήνα της, κάρβουνο από το σκληρό κέλυφός της και ίνες (κοκοφοίνικα) από το φλοιό της. Το ενδοσπέρμιο αρχικά είναι σε πυρηνική φάση και ανασταλμένο με νερό καρύδας. Το έλαιο και το γάλα που προέρχεται από αυτό χρησιμοποιούνται συνήθως στο μαγείρεμα και στο τηγάνισμα. Το έλαιο της καρύδας χρησιμοποιείται επίσης σε σαπούνια και καλλυντικά. Το διαυγές υγρό νερό καρύδας που υπάρχει μέσα είναι πόσιμο. Οι φλοιοί και τα φύλλα της μπορούν να χρησιμοποιηθούν ως υλικό για να γίνουν διάφορα προϊόντα επίπλωσης, διακόσμησης κ.ά.. Χρειάζονται περίπου 6000 ώριμες καρύδες για την παραγωγή ενός τόνου κόπρα, δηλαδή αποξηραμένης σάρκας. Έχει επίσης, πολιτιστική και θρησκευτική σημασία σε πολλές κοινωνίες που χρησιμοποιείται.

## Καλλιέργεια
Σε εύφορα μέρη, ένας ψηλός κοκοφοίνικας μπορεί να αποφέρει έως και 75 καρπούς ανά έτος, αλλά πιο συχνά αποδίδει λιγότερο από 30, κυρίως λόγω της κακής πολιτιστικής πρακτικής. Λαμβάνοντας υπόψη την ύπαρξη των κατάλληλων συνθηκών καλλιέργειας του κοκοφοίνικα, το δέντρο παράγει τον πρώτο καρπό του στα έξι με δέκα χρόνια του και χρειάζεται 15 με 20 χρόνια για να φτάσει στο αποκορύφωμα της παραγωγής του.

## Δείτε ακόμα
* Κοκοφοίνικας
* Κοκοφοινικέλαιο
* Κόπρα

## Παραπομπές


## Εξωτερικοί σύνδεσμοι
* 
* 

Κατηγορία:Τροπικά φρούτα
Κατηγορία:Δρύπες
Βερσαλλίες

Οι **Βερσαλλίες** () ή **Βερσάιγ**, είναι πόλη στον νομό των Ιβλίν στην περιοχή της Ιλ-ντε-Φρανς, διεθνώς γνωστή για το Παλάτι των Βερσαλλιών και τους κήπους του, το οποίο έχει χαρακτηριστεί ως μνημείο παγκόσμιας κληρονομιάς από την UNESCO. Σύμφωνα με την απογραφή του 2008, ο πληθυσμός της πόλης το 2008 ήταν 88.641, ενώ το 1975 είχε φθάσει τον μέγιστο πληθυσμό των 94.145 κατοίκων.

Η πόλη ιδρύθηκε de facto από τον Λουδοβίκο τον ΙΔ΄ και υπήρξε πρωτεύουσα της Γαλλίας για περισσότερο από έναν αιώνα, από το 1682 έως το 1789, πριν τη Γαλλική Επανάσταση. Αφού η πόλη έχασε τη βασιλική της θέση, έγινε περιφερειακή πρωτεύουσα του νομού της Σεν-ε-Ουάζ το 1790 και αργότερα του νομού των Ιβλίν (Yvelines), το 1968, και έδρα Καθολικού επισκόπου. Οι Βερσαλλίες είναι ιστορικά γνωστές για τις πολυάριθμες συνθήκες όπως η συνθήκη του Παρισιού του 1783, που έληξε την Αμερικάνικη επανάσταση, και τη Συνθήκη των Βερσαλλιών, που ακολούθησε τον Α΄ Παγκόσμιο Πόλεμο. 

## Παραπομπές


## Εξωτερικοί σύνδεσμοι

Κατηγορία:Κοινότητες των Ιβλίν
Δουκάτο της Βραβάντης

Το **Δουκάτο της Βραβάντης** ήταν κράτος της Αγίας Ρωμαϊκής Αυτοκρατορίας στα σημερινά κράτη Βέλγιο και Ολλανδία. Η περιοχή της περιελάμβανε τις σημερινές Βελγικές επαρχίες της Φλαμανδικής Βραβάντης, της Βαλλωνικής Βραβάντης, της Αμβέρσας, τη Περιφέρεια Βρυξελλών-Πρωτεύουσας και τη Ολλανδική επαρχία της Βόρειας Βραβάντης. Περαιτέρω περιελάμβανε τις λεγόμενες *Landen van Overmaas* («Χώρες πέραν του Μεύση»), μια περιοχή περίπου ισοδύναμο με το νότιο τμήμα της Ολλανδικής επαρχίας του Λιμβουργίας, καθώς και τη γερμανική Χέρτσογκενρατ (*Herzogenrath*).

Η εθνική σημαία του Βελγίου περιλαμβάνει τα χρώματα του οικοσήμου της Βραβάντης: μαύρο, κίτρινο και κόκκινο.

Στη Ρωμαϊκή εποχή η περιοχή, που βρίσκεται στις ρωμαϊκές επαρχίες της Βελγικής Γαλατίας και της Κάτω Γερμανίας, κατοικήθηκε από τους Βέλγες, οι οποίοι ήταν Κελτικής ή Γερμανικής προέλευσης. Στο τέλος της Ρωμαϊκής περιόδου κατακτήθηκαν από τους Φράγκους.

Η Βραβάντη ήταν το κέντρο των Κάτω Χώρων μέχρι τη διάσπαση λόγω της Ολλανδικής Επανάστασης. Οι σημαντικότερες πόλεις της ήταν Βρυξέλλες (*Brussel*/*Bruxelles*), Αμβέρσα (*Antwerpen*), Λέουβεν (*Leuven*), Μπρέντα (*Breda*), σ-Χερτόχενμπος (*'s-Hertogenbosch*) και Λιρ (*Lier*). Η πόλη Μέχελεν (*Mechelen*) ήταν μέρος της Αρχοντιάς της Μέχελεν, περικλείστου εδάφους στη Βραβάντη.

## Παραπομπές
* Χάρτης της Βραβάντης (900-1350)

Βραβάντη
Κατηγορία:Ιστορία του Βελγίου
Κατηγορία:Ιστορία της Ολλανδίας
Αυλωνίτης

Το ελληνικό επώνυμο **Αυλωνίτης** μπορεί να αναφέρεται σε κάποιο από τα παρακάτω πρόσωπα:

* Αλέξανδρος Αυλωνίτης (γενν. 1956), βουλευτής Κερκύρας
* Βασίλης Αυλωνίτης (1904-1970), ηθοποιός και θιασάρχης
* Σπυρίδων Αυλωνίτης ή Ναβιφόρης, λόγιος του 18ου/19ου αιώνα
* Τάσος Αυλωνίτης (γενν. 1990), ποδοσφαιριστής

## Δείτε επίσης
* Ελένη Αυλωνίτου (γενν. 1958), κολυμβήτρια, εργοφυσιολόγος και βουλευτής
Αλ Γουακρά ΣΚ

Η **Αλ Γουακρά ΣΚ** είναι ένας επαγγελματικός, αθλητικός σύλλογος από την πόλη Αλ Γουακρά. Η ποδοσφαιρική ομάδα συμμετέχει στην ανώτατη κατηγορία του Κατάρ. Έδρα της ομάδας είναι το Al-Wakrah Stadium χωρητικότητας 20000 θεατών. Ιδρύθηκε το 1959. Έχει κερδίσει 2 πρωταθλήματα (1999, 2001).

## Εξωτερικοί σύνδεσμοι
* Επίσημη ιστοσελίδα 

Κατηγορία:Ιδρύσεις ποδοσφαιρικών ομάδων το 1959
Κατηγορία:Αλ Γουακρά ΣΚ
Τόνι Χολ, Βαρώνος του Μπίρκενχεντ

Ο **Άντονι Γουίλιαμ "Τόνι" Χολ, Βαρώνος του Μπίρκενχεντ** είναι ο Γενικός Διευθυντής του BBC.

Ανέλαβε καθήκοντα στις 3 Απριλίου του 2013. Προηγουμένως ήταν Διευθύνων Σύμβουλος στη Βασιλική Όπερα του Λονδίνου από το 2001 έως τον Μάρτιο του 2013 και διευθυντής ειδήσεων του BBC από το 1993 μέχρι το 2001.

Στις 22 Μαρτίου του 2010, ο Χολ έγινε ισόβιο μέλος της Βουλής των Λόρδων.

## Πρώτα Χρόνια
Ο Χολ, γιος τραπεζικού διευθυντή, γεννήθηκε στο Μπίρκενχεντ του Τσέσαϊρ το 1951. Φοίτησε σε πανεπιστήμιο της Οξφόρδης, όπου σπούδασε Ψυχολογία, Πολιτικά και Οικονομικά.

## Καριέρα
### BBC
Όταν τελείωσε τις σπουδές του, προσλήφθηκε στο BBC ως εκπαιδευόμενος το 1973 και εργάστηκε σε ειδησεογραφικό γραφείο στο Μπέλφαστ. Αργότερα έγινε παραγωγός στις εκπομπές *Today*, *The World at One*, *The World Tonight* και *PM*. Έγινε αρχισυντάκτης στις ειδήσεις των 21:00 του BBC, ενώ ήταν 34 χρονών και διορίστηκε διευθυντής του BBC News το 1990 και συνδυάζοντας τηλεόραση και ραδιόφωνο το 1993 έγινε διευθυντής ειδήσεων. Μεταξύ 1996 και 2001 διετέλεσε επικεφαλής των τρεχουσών υποθέσεων, ενώ ανέλαβε την έναρξη των BBC Parliament, Radio 5 Live, BBC News και BBC News Online. Το 1999, προσπάθησε να γίνει Γενικός Διευθυντής του BBC, χωρίς επιτυχία. Τελικά έγινε Γενικός Διευθυντής στις 22 Νοεμβρίου 2012 και ανέλαβε καθήκοντα τον Απρίλιο του 2013.

### Βασιλική Όπερα
Ο Χολ έγινε Διευθύνων Σύμβουλος της Βασιλικής Όπερας τον Απρίλιο του 2001. Μεταξύ του 2010 και του 2011, ο Χολ είχε μισθό από £165.000 μέχρι £205.000, γεγονός που τον κατέστησε τον πιο ακριβοπληρωμένο Διευθύνοντα Σύμβουλο όλων των φιλανθρωπικών ιδρυμάτων στο Ηνωμένο Βασίλειο.

### Απειλητικά μηνύματα
Από τις 29 Μαρτίου 2015, ο Τόνι Χολ προστατεύεται από σωματοφύλακες έπειτα από τα απειλητικά μηνύματα που δέχτηκε μέσω ηλεκτρονικού ταχυδρομείου, εξαιτίας της απόλυσης του παρουσιαστή Τζέρεμι Κλάρκσον από το BBC.

## Προσωπική ζωή
Ο Χολ είναι παντρεμένος με την Σίνθια, διευθύντρια ενός σχολείου θηλέων, και έχουν δύο παιδιά.

## Βιβλιογραφία
Ο Χολ έχει γράψει τα παρακάτω βιβλία:
**King Coal: Miners, Coal and Britain's Industrial Future* (1981)
**Nuclear Politics: The History of Nuclear Power in Britain* (1986)

## Παραπομπές


## Εξωτερικοί σύνδεσμοι
*Βιογραφικό του Τόνι Χολ

Κατηγορία:Γενικοί Διευθυντές του BBC
MIT (αποσαφήνιση)

Στις ΗΠΑ, το **MIT** συνήθως αναφέρεται στο Τεχνολογικό Ινστιτούτο Μασαχουσέτης, ένα πανεπιστήμιο στο Κέιμπριτζ της Μασαχουσέτης.

Το MIT μπορεί επίσης να αναφέρεται σε:

## Ινστιτούτα Τεχνολογίας
* Τεχνολογικό Ινστιτούτο Μελβούρνης, ένα κολέγιο στη Μελβούρνη της Αυστραλίας, που λειτουργεί σε συνεργασία με το Πανεπιστήμιο του Μπάλαρατ

## Άλλα
* Milli İstihbarat Teskilati (MİT), η Εθνική Οργάνωση Πληροφοριών της Δημοκρατίας της Τουρκίας
Εθνική Οργάνωση Πληροφοριών (Τουρκία)

Η **Εθνική Οργάνωση Πληροφοριών** (τουρκικά: *Milli İstihbarat Teskilati*, **MİT**) είναι κυβερνητική υπηρεσία πληροφοριών της Τουρκίας. Ιδρύθηκε το 1965 για να αντικαταστήσει την Υπηρεσία Εθνικής Ασφάλειας (τουρκικά: *Milli Emniyet Hizmeti*, **MEH**).

Σύμφωνα με τον πρώην διευθυντή Εξωτερικών Επιχειρήσεων, Γιαβούζ Ατάτς, η στρατιωτική παρουσία στην οργάνωση είναι αμελητέα. Αυτή είναι μια πρόσφατη εξέλιξη, καθώς η οργάνωση έχει μια στρατιωτική κληρονομιά. Το 1990, το κλάσμα του στρατιωτικού προσωπικού ήταν 35%. Σήμερα έχει πέσει στο 4,5% στα χαμηλότερα κλιμάκια.

Ο πρώην αναπληρωτής υποδιευθυντής Τζεβάτ Ονές, ανέφερε ότι η MİT υπέφερε με κάθε πραξικόπημα, καθώς η στρατιωτική χούντα που αναλάμβανε την οργάνωση είχε το δικό της σύνολο των προτεραιοτήτων.

Προκειμένου να εξασφαλιστεί η αξιοπιστία, η οργάνωση ιστορικά έχει προσλάβει άτομα που είχαν σχέση με τους υφιστάμενους εργαζομένους. Ο πρώην υφυπουργός, ο Εμρέ Τανέρ, αναφέρει ότι αυτό δεν συμβαίνει πλέον. Αυτός πιστώνεται τη μείωση της διαμάχης μεταξύ της MİT και της αστυνομίας πληροφοριών, καθώς και εσωτερικές διαμάχες στο εσωτερικό της ίδιας της MİT. Ο Τανέρ ανακοίνωσε την αναδιάρθρωση της MİT στις αρχές του 2009.

Η ΜΙΤ συνεργάζεται με τις αμερικανικές και ισραηλινές υπηρεσίες πληροφοριών.

## Καθήκοντα
Η MİT έχει τα ακόλουθα τέσσερα κύρια καθήκοντα:
* Πανεθνική Ασφάλεια
* Συλλογή Πληροφοριών Επικοινωνιών
* Αντικατασκοπία
* Κυβερνοάμυνα

## Δείτε επίσης
* Κατάλογος υπηρεσιών πληροφοριών
* Mossad
* CIA
* ΕΥΠ

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Κυβέρνηση της Τουρκίας
Κατηγορία:Στρατός της Τουρκίας
Πέτρος Βενέτης

Ο **Πέτρος Βενέτης** (γεν. στον Πειραιά στις 10 Δεκεμβρίου 1954, ύψος 1,72 μ.) είναι Έλληνας παλαίμαχος ποδοσφαιριστής, διεθνής με την Εθνική ομάδα των Ελπίδων, που αγωνιζόταν σαν επιθετικός, με πολλές συμμετοχές στα εθνικά πρωταθλήματα. Ξεκίνησε τον αθλητισμό σε ηλικία 12 ετών (1966) από τα τμήματα υποδομών του Ολυμπιακού και το καλοκαίρι του 1973 υπέγραψε επαγγελματικό συμβόλαιο με τον Αιγάλεω Α.Ο. Στην ομάδα της δυτικής Αθήνας αγωνίσθηκε έως και το καλοκαίρι του 1978 αποκτήθηκε για ένα χρόνο από τον Πανελευσινιακό. Έκλεισε την επαγγελματική ποδοσφαιρική του σταδιοδρομία στην ομάδα του Α.Ο. Νικαίας (1980 - 83), ενώ τερμάτισε την καριέρα του σαν παίκτης της Χαλκηδόνας στο τοπικό πρωτάθλημα της Α΄ κατηγορίας Πειραιά, τη σεζόν 1983 - 84.
## Διεθνής
Τη διετία 1971 - 1972 αγωνίσθηκε στα κλιμάκια των Εθνικών Ομάδων Ελπίδων, Νέων και Ερασιτεχνών, λαμβάνοντας μέρος σε πολλές διεθνείς διοργανώσεις Είχε ως συμπαίκτες του, μεταξύ άλλων τους Χρήστο Αρδίζογλου, Θωμά Μαύρο κ.α.

## Επιστήμονας
Παράλληλα με τον αθλητισμό, ο Βενέτης σπούδασε στην Οδοντιατρική Σχολή της Αθήνας και μέχρι σήμερα ασκεί το επάγγελμα του οδοντιάτρου στον Πειραιά.

## Πηγές - Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Εθνικής Ελλάδας Κ21
Γιάννης Χανιώτης

Ο **Γιάννης Χανιώτης** (Πειραιάς, 21 Μαρτίου 1934 - Σίδνεϊ, 3 Φεβρουαρίου 2024), ήταν Έλληνας παλαίμαχος ποδοσφαιριστής που αγωνιζόταν σαν σέντερ-φορ, δεινός σκόρερ και "αστέρας" της ΑΕΚ κατά τη δεκαετία του ΄50.

Ξεκίνησε το ποδόσφαιρο από τον Ατρόμητο Πειραιώς και το καλοκαιρι του 1955 μετεγγραφηκε στην Α.Ε.Κ. Σε ηλικία 21 ετών ήταν ήδη βασικός στην πρώτη ομάδα. Διακρίθηκε στα πρωταθλήματα Αθηνών και στην τελική φάση του Πρωταθλήματος Ελλάδας. Το καλοκαίρι του 1959, κατόπιν εισήγησης του προπονητή του Τρύφωνα Τζανετή,  η ΑΕΚ απέκτησε από τον Αιγάλεω Α.Ο. τον επιθετικό Γιάννη Μαρδίτση και ο Χανιώτης μετακινήθηκε σαν αντάλλαγμα της μετεγγραφής (μαζί με τον Σταύρο Γιαφάλογλου, τον Κώστα Χατζημιχαήλ, τον Χρυσάκη και τον Καραλή) στο Αιγάλεω.

Εκεί αγωνιζόταν όταν το Αιγάλεω πέτυχε την άνοδό του στην Α'  Εθνική Κατηγορία. Έλαβε μέρος σε 33 αγώνες πρωταθλήματος, επιτυγχάνοντας 16 τέρματα. Επίσης, σκόραρε 15 φορές σε παιχνίδια του Κυπέλλου Ελλάδας. Το ρεκόρ του ήταν 7 γκολ εναντίον της Α.Ε. Χαλανδρίου, στις 23 Σεπτεμβρίου 1959 στη νίκη του Αιγάλεω με σκορ 13-0.

Απεβίωσε στο Σίδνεϊ, σε ηλικία 89 ετών, στις 3 Φεβρουαρίου 2024.

## Πηγές
* Αρχείο εφημερίδων (Αθλητική Ηχώ, Φως των Σπορ, Μακεδονία, ετών 1956 - 1961)
* Νίκος Δημ. Νικολαΐδης, "50 χρόνια Αιγάλεω", έκδοση Δήμος Αιγάλεω (1998)

## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Αιγάλεω Α.Ο.
Τουρκικές Ένοπλες Δυνάμεις

μικρογραφία|Τουρκικά θαλάσσια κομάντο

Οι **Τουρκικές Ένοπλες Δυνάμεις** (ΤΕΔ, τουρκικά: *Türk Silahlı Kuvvetleri*, TSK) είναι οι στρατιωτικές δυνάμεις της Δημοκρατίας της Τουρκίας. Αποτελούνται από τον Στρατό, το Ναυτικό και την Αεροπορία. Η Χωροφυλακή και η Ακτοφυλακή, οι οποίες είναι αρμόδιες για την επιβολή του νόμου και τις στρατιωτικές λειτουργίες, ενεργούν ως συστατικά των εσωτερικών δυνάμεων ασφαλείας σε καιρό ειρήνης, και υπάγονται στο Υπουργείο Εσωτερικών. Εν καιρώ πολέμου, είναι εξαρτώμενες από το στρατό και το ναυτικό. Ο Πρόεδρος της Τουρκίας είναι ο επικεφαλής των ενόπλων δυνάμεων.

Ο Αρχηγός του Γενικού Επιτελείου είναι ο Διοικητής των Ενόπλων Δυνάμεων. Εν καιρώ πολέμου, ενεργεί ως Αρχηγός, εξ ονόματος του Προέδρου της Τουρκίας, ο οποίος εκπροσωπεί την Ανώτατη Στρατιωτική Διοίκηση των Ενόπλων Δυνάμεων για λογαριασμό της Μεγάλης Εθνοσυνέλευσης της Τουρκίας. Διοικεί τις Ένοπλες Δυνάμεις και είναι υπεύθυνος για τον καθορισμό των πολιτικών και των προγραμμάτων που σχετίζονται με την προετοιμασία για συμπλοκή, το προσωπικό, τις πληροφορίες, τη λειτουργία, της οργάνωση, την κατάρτιση και την παροχή υπηρεσιών εφοδιασμού καθώς αποτελούν αρμοδιότητες του Γενικού Επιτελείου. Επιπλέον, το Γενικό Επιτελείο συντονίζει τις στρατιωτικές σχέσεις των Ενόπλων Δυνάμεων με τα κράτη μέλη του ΝΑΤΟ και άλλων φίλιων κρατών.

Όταν έγινε μέλος του ΝΑΤΟ στις 18 Φεβρουαρίου 1952, η Τουρκία ξεκίνησε ένα ολοκληρωμένο πρόγραμμα εκσυγχρονισμού των ενόπλων δυνάμεών της. Ο τουρκικός στρατός έστειλε στρατεύματα για να πολεμήσουν στην Κορέα, όπου έπαιξαν καθοριστικό ρόλο σε κάποιες περιπτώσεις. Προς το τέλος της δεκαετίας του 1980, μια δεύτερη διαδικασία αναδιάρθρωσης ξεκίνησε. Οι Ένοπλες Δυνάμεις συμμετέχουν σε μάχιμες μονάδες της Ευρωπαϊκής Ένωσης (EU Battlegroup) υπό τον έλεγχο του Ευρωπαϊκού Συμβουλίου, ως μέρος της ιταλο-ρουμανο-τουρκικής μάχιμης μονάδας, η οποία ήταν σε κατάσταση αναμονής για το καθήκον κατά την περίοδο Ιουνίου-Δεκεμβρίου 2010. Συμβάλλει επίσης στο επιχειρησιακό επιτελείο για τις πολυεθνικές πρωτοβουλίες του σώματος στρατού Ευρωπαϊκό Σώμα Στρατού (Eurocorps) της ΕΕ και του ΝΑΤΟ.

Οι Τουρκικές Ένοπλες Δυνάμεις συλλογικά κατατάσσονται ως η δεύτερη μεγαλύτερη στατική στρατιωτική δύναμη του ΝΑΤΟ, μετά τις Ένοπλες Δυνάμεις των ΗΠΑ, με κατ' εκτίμηση 639.551 στελέχη το 2015, στρατιωτικό και παραστρατιωτικό προσωπικό. Η Τουρκία είναι ένα από τα πέντε κράτη-μέλη του ΝΑΤΟ, που αποτελούν μέρος της πολιτικής για την πυρηνική κατανομή της συμμαχίας, μαζί με το Βέλγιο, τη Γερμανία, την Ιταλία και την Ολλανδία. Συνολικά 90 πυρηνικές βόμβες Β61 φιλοξενούνται στην Αεροπορική Βάση Ιντζιρλίκ, 40 από τις οποίες έχουν διατεθεί για χρήση από την Τουρκική Πολεμική Αεροπορία σε περίπτωση πυρηνικής σύγκρουσης, αλλά η χρήση τους απαιτεί την έγκριση του ΝΑΤΟ.

## Παραπομπές


## Δείτε Επίσης
* Κατάλογος Στρατιωτικών Βάσεων της Τουρκίας

## Εξωτερικοί σύνδεσμοι
*
Κώστας Χατζημιχαήλ

Ο **Κώστας Χατζημιχαήλ** (Αθήνα, 29 Ιανουαρίου 1932 - 10 Μαΐου 2024) ήταν Έλληνας παλαίμαχος ποδοσφαιριστής και προπονητής.

## Βιογραφία
Αγωνίστηκε κατά τη δεκαετία του ΄50 καθώς και ως προπονητής ποδοσφαίρου πολλών ομάδων. Αγωνίστηκε κατά σειρά στην ΑΕΚ, στο Αιγάλεω και στα Πράσινα Πουλιά Καλαμάτας (παίκτης - προπονητής), ομάδα την οποία ανέβασε έως την Β΄Εθνική, όπου αγωνίστηκε το 1961.

Ως προπονητής είχε τη μεγαλύτερή του επιτυχία με την άνοδο της Δόξας Δράμας στην Α΄ Εθνική κατηγορία, έπειτα από απουσία 14 ετών (1979).
Ιδιαίτερη μνεία αξίζει επίσης το πέρασμά του από την Καβάλα την αγωνιστική περίοδο 1983-84, όπου κατάφερε να διατηρήσει την ομάδα στην κατηγορία, παρά την ποινή αφαίρεσης 10 βαθμών με την οποία ξεκίνησε την σεζόν. Μάλιστα ο Α.Ο.Κ. υπό τις οδηγίες του ανέδειξε την κορυφαία άμυνα της κατηγορίας και συγκέντρωσε μόλις δύο αγωνιστικούς βαθμούς λιγότερους από την Παναχαϊκή και τον Πιερικό, τις δύο ομάδες που κέρδισαν την άνοδο στην Α' Εθνική.

Απεβίωσε στις 10 Μαΐου 2024, σε ηλικία 92 ετών.

## Πηγές
* Αρχείο εφημερίδων (Αθλητική Ηχώ, Φως των Σπορ, Μακεδονία, ετών 1956 - 1966)
* Νίκος Δημ. Νικολαΐδης, "50 χρόνια Αιγάλεω", έκδοση Δήμος Αιγάλεω (1998)

## Παραπομπές


Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Αιγάλεω Α.Ο.
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Πιερικού
Κατηγορία:Προπονητές ποδοσφαίρου Παναχαϊκής
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές ποδοσφαίρου Δόξας Δράμας
Νιεβόλε (χείμαρρος)

Ο **Νιεβόλε** είναι σημαντικός χείμαρρος στην Επαρχία της Πιστόια από τον οποίο και έχει πάρει το όνομά της η περιοχή του Βαλντινιεβόλε, σημαντική δευτερεύουσα πεδιάδα του Βαλντάρνο.

Ο Νιεβόλε πηγάζει στα υψίπεδα των Απέννινων Όρεων μεταξύ του Αβάγκλιο και του Κάζορε ντελ Μόντε, εντός του Δήμου της Μαρλιάνα. Μετά το πέρας της ορεινής του διαδρομής, ο χείμαρρος Νιεβόλε διασχίζει την περιοχή μεταξύ του Σερραβάλλε Πιστοϊέζε και του Πιέβε α Νιεβόλε και συνεχίζει την πορεία του προς τα νότια, σε πεδινές αποξηραμένες εκτάσεις, προτού χυθεί στον Βάλτο του Φουσέκιο. Χύνεται στο κανάλι του Τέρτζο, το οποίο με την σειρά του αποτελεί μέρος του καναλιού Μαέστρο το οποίο στη συνέχεια γίνεται η Ουσιάνα, παραπόταμος του Άρνο.

Κατηγορία:Ποταμοί της Ιταλίας
LG Corporation

Η **LG Corporation** (κορεατικά: LG 주식회사) μέχρι το 1995 **Lucky Goldstar** (κορεατικά: Leokki Geumseong (럭키 금성 / 樂 喜 金星)) είναι μια νοτιοκορεατική πολυεθνική εταιρία. Είναι η τέταρτη μεγαλύτερη chaebol στη Νότια Κορέα. Η έδρα της βρίσκεται στο κτίριο της LG Twin Towers στη Yeouido-dong, Yeongdeungpo-Gu, της Σεούλ. Η LG παράγει ηλεκτρονικά είδη, χημικά, και προϊόντα τηλεπικοινωνιών και διατηρεί θυγατρικές όπως η LG Electronics, η Zenith, η LG Display, η LG Telecom και η LG Chem σε πάνω από 80 χώρες.

## Παραπομπές


## Εξωτερικοί σύνδεσμοι
* 

Κατηγορία:Πολυεθνικές εταιρείες
Κατηγορία:Επιχειρήσεις στη Νότια Κορέα
Κιμωλία

Ο όρος **κιμωλία** μπορεί να αναφέρεται στα:

*Κιμωλία (πέτρωμα)
*Κιμωλία (εργαλείο γραφής)
Τσένταρ (τυρί)

Το **τσένταρ** (cheddar) είναι ημίσκληρο τυρί από αγελαδινό γάλα. Το όνομά του το πήρε από το αγγλικό χωριό Τσένταρ, στο Σόμερσετ, αλλά τυριά αυτού του τύπου παράγονται και σε άλλες περιοχές σε όλο τον κόσμο. Το όνομα τσένταρ δεν θεωρείται ΠΟΠ από την Ευρωπαϊκή Ένωση. Το χρώμα του είναι υπολεύκο/κίτρινο ή πορτοκαλοκίτρινο αν προστεθούν σε αυτό μπαχαρικά. Η πρώτη αναφορά αγοράς τυριού τσένταρ έγινε το 1170. Σήμερα το τσένταρ είναι το πιο δημοφιλές τυρί στο Ηνωμένο Βασίλειο, με τις πωλήσεις του να αποτελούν σχεδόν τη μισή αγορά τυριού της χώρας, και το δεύτερο δημοφιλέστερο στις ΗΠΑ, μετά τη μοτσαρέλα.

## Παραπομπές


## Εξωτερικοί σύνδεσμοι
* 
* 

Κατηγορία:Ημίσκληρα τυριά
Κατηγορία:Βρετανικά τυριά
Κατηγορία:Τυριά αγελαδινού γάλακτος
Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση
Α.Ε. Ερμιονίδας

Η **Αθλητική Ένωση Ερμιονίδας** είναι ελληνικό ποδοσφαιρικό σωματείο το οποίο εδρεύει στο Κρανίδι Αργολίδας. Χρησιμοποιεί ως αγωνιστική έδρα το Δημοτικό Στάδιο Κρανιδίου. Επίσημα χρώματα της αποτελούν το κίτρινο και το μπλε.

## Ιστορία
Η **Αθλητική Ένωση Ερμιονίδας** ιδρύθηκε το 2011 μετά τη συγχώνευση 4 ομάδων της περιοχής της Ερμιονίδας: του «Ερμή Ερμιόνης» (έτος ίδρυσης 1926), της «Α.Ε. Κρανιδίου» (έτος ίδρυσης 1959), του «Πορτοχελιακού» (έτος ίδρυσης 1974) και του «Αστέρα Θερμησίας» (έτος ίδρυσης 1981). Ο Ερμής μόλις είχε κερδίσει την άνοδο στην Δ΄ Εθνική, ενώ η Α.Ε. Κρανιδίου είχε υποβιβαστεί από αυτή. Η Α.Ε. Κρανιδίου και ο Πορτοχελιακός διατηρήθηκαν ως ομάδες υποδομής, ενώ ο Αστέρας Θερμησίας παρέμεινε ανενεργός.

Ξεκίνησε την πορεία της από το πρωτάθλημα της Δ΄ Εθνικής τη περίοδο 2011-12 στη θέση του Ερμή Ερμιόνης και την επόμενη περίοδο (2012-13) κέρδισε την άνοδο στην Γ΄ Εθνική. Την αμέσως επόμενη περίοδο, 2013-14, αγωνίστηκε στην Γ΄ Εθνική Κατηγορία πετυχαίνοντας την άνοδο στη Φούτμπολ Λιγκ, στην οποία και αγωνίστηκε για μία περίοδο, επιστρέφοντας και πάλι στην Γ΄ Εθνική.

Στην Γ΄ Εθνική αγωνίστηκε την περίοδο 2015-2024, έχοντας αξιόλογη πορεία. Την περίοδο 2023-24 υποβιβάστηκε για πρώτη φορά στην ιστορία της στο πρωτάθλημα της Ε.Π.Σ. Αργολίδας.

## Τίτλοι
* 1 Πρωτάθλημα Γ΄ Εθνικής: 2014
* 1 Πρωτάθλημα Δ΄ Εθνικής: 2013
* 1 Πρωτάθλημα Ε.Π.Σ. Αργολίδας: 2025
* 1 Κύπελλο Ε.Π.Σ. Αργολίδας: 2018

## Η διαχρονική πορεία
* 2011–12: Δ΄ Εθνική (7ος όμιλος), 6η θέση
* 2012–13: Δ΄ Εθνική (7ος όμιλος), 1η θέση (άνοδος)
* 2013–14: Γ΄ Εθνική (4ος όμιλος), 1η θέση (άνοδος)
* 2014–15: Β΄ Εθνική (Νότιος όμιλος), 5η θέση (υποβιβασμός μέσω πλέι άουτ)
* 2015–16: Γ΄ Εθνική (3ος όμιλος), 8η θέση 
* 2016–17: Γ΄ Εθνική (3ος όμιλος), 4η θέση
* 2017–18: Γ΄ Εθνική (7ος όμιλος), 4η θέση 
* 2018–19: Γ΄ Εθνική (8ος όμιλος), 5η θέση 
* 2019–20: Γ΄ Εθνική (7ος όμιλος), 5η θέση 
* 2020–21: Γ΄ Εθνική (7ος όμιλος), 3η θέση 
* 2021–22: Γ΄ Εθνική (5ος όμιλος), 7η θέση 
* 2022–23: Γ΄ Εθνική (4ος όμιλος), 8η θέση
* 2023–24: Γ΄ Εθνική (3ος όμιλος), 17η θέση (υποβιβασμός)
*2024–25: Α΄ Ε.Π.Σ. Αργολίδας, 1η θέση

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Αργολίδος
Κατηγορία:Ιδρύσεις αθλητικών συλλόγων το 2011
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2011